Source: http://www.legex.ro/Ordin-124-2019-162735.aspx
Timestamp: 2019-05-20 02:25:57+00:00
Document Index: 36960337

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 1', 'Articolul 2']

Ordin 124 2019 abrogă Ordin 108 2015
Ordinul Nr.124 din 02.04.2019
privind aprobarea Deciziei Consiliului director al Agenţiei Naţionale Anti-Doping nr. 1 din 28 martie 2019 pentru stabilirea cuantumului taxei privind activitatea prestată de Comisia de acordare a scutirilor pentru uz terapeutic, Comisia de audiere a sportivilor şi a personalului asistent al sportivilor care au încălcat reglementările anti-doping şi Comisia de apel de pe lângă Agenţia Naţională Anti-Doping
Având în vedere:– prevederile art. 14 alin. (4) din Legea nr. 227/2006 privind prevenirea şi combaterea dopajului în sport, republicată, cu modificările şi completările ulterioare;
– prevederile art. 3 alin. (2) lit. f) şi art. 14 din Regulamentul de organizare şi funcţionare a Agenţiei Naţionale Anti-Doping, aprobat prin Hotărârea Guvernului nr. 1.522/2006 privind aprobarea structurii organizatorice şi a Regulamentului de organizare şi funcţionare ale Agenţiei Naţionale Anti-Doping, republicată, cu modificările şi completările ulterioare,în temeiul art. 13 alin. (2) şi (3) din Legea nr. 227/2006, republicată, cu modificările şi completările ulterioare, preşedintele Agenţiei Naţionale Anti-Doping emite prezentul ordin. Articolul 1Se aprobă Decizia Consiliului director al Agenţiei Naţionale Anti-Doping nr. 1 din 28 martie 2019 pentru stabilirea cuantumului taxei privind activitatea prestată de Comisia de acordare a scutirilor pentru uz terapeutic, Comisia de audiere a sportivilor şi a personalului asistent al sportivilor care au încălcat reglementările anti-doping şi Comisia de apel de pe lângă Agenţia Naţională Anti-Doping, prevăzută în anexa care face parte integrantă din prezentul ordin. Articolul 2Sumele încasate din taxa prevăzută la art. 1 se constituie venit propriu la bugetul Agenţiei Naţionale Anti-Doping. Articolul 3Agenţia Naţională Anti-Doping va duce la îndeplinire prevederile prezentului ordin. Articolul 4La data intrării în vigoare a prezentului ordin se abrogă Ordinul preşedintelui Agenţiei Naţionale Anti-Doping nr. 108/2015 privind aprobarea Deciziei Consiliului director al Agenţiei Naţionale Anti-Doping nr. 1 din 11 februarie 2015 pentru stabilirea cuantumului taxei pentru activitatea prestată de Comisia de apel de pe lângă Agenţia Naţională Anti-Doping, publicat în Monitorul Oficial al României, Partea I, nr. 285 din 28 aprilie 2015. Articolul 5 Prezentul ordin intră în vigoare la data publicării în Monitorul Oficial al României, Partea I. Preşedintele Agenţiei Naţionale Anti-Doping, Pavel-Cristian Balaj ANEXĂDECIZIE pentru stabilirea cuantumului taxei privind activitatea prestată de Comisia de acordare a scutirilor pentru uz terapeutic, Comisia de audiere a sportivilor şi a personalului asistent al sportivilor care au încălcat reglementările anti-doping şi Comisia de apel de pe lângă Agenţia Naţională Anti-Doping Având în vedere art. 10 alin. (1) din Legea nr. 227/2006 privind prevenirea şi combaterea dopajului în sport, republicată, cu modificările şi completările ulterioare, precum şi art. 4 alin. (3) lit. h) şi alin. (10) din Regulamentului de organizare şi funcţionare a Agenţiei Naţionale Anti-Doping, aprobat prin Hotărârea Guvernului nr. 1.522/2006, cu modificările şi completările ulterioare, şi Procesul-verbal nr. 2 din 28 martie 2019 al şedinţei Consiliului director, Consiliul director al Agenţiei Naţionale Anti-Doping emite următoarea decizie: Articolul 1Se aprobă cuantumul taxelor percepute pentru activitatea prestată de Comisia de acordare a scutirilor pentru uz terapeutic, Comisia de audiere a sportivilor şi a personalului asistent al sportivilor care au încălcat reglementările anti-doping şi Comisia de apel de pe lângă Agenţia Naţională Anti-Doping, prevăzut în anexa care face parte integrantă din prezenta decizie. Articolul 2Agenţia Naţională Anti-Doping va duce la îndeplinire prevederile prezentei decizii. Preşedintele Consiliului director al Agenţiei Naţionale Anti-Doping, Pavel-Cristian Balaj ANEXĂ la decizie 1. Cuantumul taxei percepute pentru activitatea prestată de Comisia de acordare a scutirilor pentru uz terapeutic de pe lângă Agenţia Naţională Anti-Doping este de 250 lei. 2. Cuantumul taxei percepute pentru activitatea prestată de Comisia de audiere a sportivilor şi a personalului asistent al sportivilor care au încălcat reglementările anti-doping de pe lângă Agenţia Naţională Anti-Doping este de 250 lei. 3. Cuantumul taxei percepute pentru activitatea prestată de Comisia de apel de pe lângă Agenţia Naţională Anti-Doping este de 500 lei.
Ordin 108 2015